STEC คว้างานก่อสร้างของสำนักงบประมาณ มูลค่า 1.6 พันลบ.
STEC ได้งานก่อสร้างอาคารสำนักงานแห่งใหม่ของสำนักงบประมาณ มูลค่า 1.6 พันลบ. ระยะเวลาก่อสร้าง 900 วัน
24 ก.ย. 2558

บริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ระบุว่า วานนี้ (23 ก.ย.) บริษัทได้ลงนามสัญญาจ้างโครงการก่อสร้างอาคารสำนักงานแห่งใหม่ของสำนักงบประมาณ มูลค่า 1,617,000,000.00 บาท (รวมภาษีมูลค่าเพิ่ม)  โดยมีสำนักงบประมาณเป็นผู้ว่าจ้าง ซึ่งโครงการดังกล่าวเป็นอาคารสำนักงานสูง 30 ชั้น และชั้นใต้ดิน 3 ชั้น มีระยะเวลาก่อสร้าง 900 วัน นับจากวันแจ้งให้เริ่มงาน